Persea

Persea é un xénero de ao redor de 100 especies aceptadas, das case 400 descritas, de árbores perennifolias da familia das lauráceas (Lauraceae).Persea O membro máis coñecido é o aguacate ou abacateiro (Persea americana), moi cultivado en rexións subtropicais polos seus froitos comestíbeis.

 Descrición 
Son arbustos e árbores medianas duns 15–30 m de altura na madureza. As follas, perennes, son  simples, lanceoladas a lanceoladas largas, pubescentes cando novas, con nervios prominentes no envés, variando entre especies entre 5–30 cm de lonxitude, e 2–12 cm de largo, de disposición espiral ou alterna nos talos. As flores, pedunculadas, organízanse en cimas compostas axilares; son bisexuais, con 6  tépalos pubescentes verde amarelados de 3–6 mm de lonxitude, case iguais ou cos 3 exteriores máis pequenos, xeralmente persistentes no froito, 9 estames en 3 ringleiras concéntricas e un ovario globoso con estilo estreito, pubescente e de estigma discoidal. O froito é unha drupa globular, ovalada ou aperada, con pericarpo de cor verde escuro até case negro, máis ou menos tuberculado e cun mesocarpo carnoso e unha única semente sen endospermo, arrodeada por un tegumento papiráceo a miúdo intimamente adherido ao mesocarpo.PerseaPersea Ten un tamaño moi variábel segundo as especies, desde 1-1,5 cm en P. borbonia e en P. indica, até máis de 10–20 cm en P. americana.

 Distribución e hábitat 
As especies de Persea teñen unha heteroxénea distribución, con preto de 70 especies do Neotrópico, do Brasil a Chile en Suramérica a Centroamérica e México, as Indias Occidentais, o sueste dos Estados Unidos; unha soa especie, P. indica, endémica das Illas de Macaronesia, incluíndo a Madeira e as Illas Canarias; e 80 especies do leste asiático e sueste de Asia.

Ningunha das especies é moi tolerante a fríos severos, agás P. borbonia, P. ichangensis e P. lingue, que sobreviven temperaturas debaixo dos -12 °C; tamén precisan de solos húmidos continuos, e  non aturan a seca.

As evidencias  fósiles indican que o xénero tivo a súa orixe en África Occidental durante o Paleoceno e estendeuse por Asia, por Suramérica, despois por Europa e finalmente a América do Norte. Considérase que o gradual desecamento de África, Asia Occidental e o Mediterráneo do  Oligoceno ao Plistoceno, e a glaciación de Europa durante o Plistoceno, foi o que causou a extinción do xénero nesas rexións, resultando na actual distribución.

 Ecoloxía 
As especies de Persea son o alimento das larvas dalgunhas especies de lepidópteros (bolboretas e avelaíñas), incluíndo Coleophora octagonella (que come exclusivamente de P. carolinensis) e Hypercompe indecisa.

 Clasificación 
O xénero Persea ten tres subxéneros. O subxénero asiático  Machilus é tratado en separado do xénero Machilus por moitos autores, incluído en Flora  of China, con incompatibilidade de enxerto entre o subxénero Persea e o Eriodaphne  que suxire que sería mellor tratalos como distintos xéneros; de feito Kostermans (1993) definiu o xénero Mutisiopersea para este. Outro xénero estreitamente relacionado Beilschmiedia inclúese algunhas veces en Persea.
 Subxénero Persea - Centroamérica. dúas especies.
 Persea americana Mill. - Aguacate, abacateiro.
 Persea americana Mill. var. drymifolia ( Schltdl. & Cham.) S.F.Blake
 Persea americana var. floccosa
 Persea americana var. guatemalensis
 Persea americana var. nubigena
 Persea americana var. steyermarkii
 Persea schiedeana - Coyo
 Subxénero Eriodaphne (Mutisiopersea) - Américas, Macaronesia, unhas 70 especies.
 Persea alpigena Spreng.
 Persea borbonia Spreng., denominada en Cuba e Porto Rico chamado de redbay en inglés ou de aguacatillo en españolLexicón de Fauna e Flora. 
 Persea caerulea (Ruiz & Pav.) Mez
 Persea cinerascens Blake
 Persea donnell-smithii Mez
 Persea indica
 Persea lingue
 Persea longipes
 Persea palustris
 Persea skutchii
 Subxénero Machilus - Asia, unhas 80 especies
 Persea edulis
 Persea ichangensis
 Persea japonica
 Persea macrantha
 Persea nanmu
 Persea thunbergii
 Persea yunnanensis

 Notas 

 Véxase tamén 

 Ligazóns externas 
Avocado source. Información sobre o aguacate e o xénero Persea
Flora of North America: Persea
Flora of China: Machilus. Listaxe completa das especies de Machilus na China